50. ΝΟΜΟΣ υπ’ αριθ. 1154 της 4/5 Μαΐου 1981 (ΦΕΚ Α΄ 119) Περί κανονισμού της συντάξεως των προ του Νόμ. 292/1976 εξελθόντων της υπηρεσίας αδιαβαθμίστων κοινοτικών γραμματέων. Άρθρ.1.-1.Η σύνταξις των προ της ενάρξεως της ισχύος του Νόμ. 292/1976 «περί ρυθμίσεως θεμάτων καταστάσεως κοινοτικών γραμματέων μη υπαγομένων εις τας διατάξεις του Α΄ βιβλίου του Ν.Δ. 1140/1972» εξελθόντων εκ της υπηρεσίας και δικαιωθέντων συντάξεως, αδιαβαθμίστων κοινοτικών γραμματέων, κανονίζεται βάσει των εκάστοτε συνταξίμων αποδοχών των προβλεπομένων δια τους επί βαθμώ 11ω κοινοτικούς γραμματείς, τους υπαγομένους εις τας διατάξεις του νόμου τούτου. Βάσει των αυτών αποδοχών κανονίζεται και η σύνταξις των διαβαθμισμένων κοινοτικών γραμματέων, οίτινες εσυνταξιοδοτήθησαν βάσει μισθού κατωτέρου του ανήκοντος εις τον βαθμόν, ον έφερον κατά την έξοδόν των εκ της υπηρεσίας, εκτός αν η παρ’ αυτών λαμβανομένη σύνταξις είναι μεγαλυτέρα της βάσει του προηγουμένου εδαφίου δικαιουμένης. 2.Η αναπροσαρμογή των συντάξεων των υπαγομένων εις τας διατάξεις της προηγουμένης παραγράφου ενεργείται υπό της Υπηρεσίας Συντάξεων του Γενικού Λογιστηρίου του Κράτους, κατόπιν αιτήσεως των ενδιαφερομένων, και, εν περιπτώσει θανάτου, των οικογενειών των, υποβαλλομένης εντός έτους από της ενάρξεως της ισχύος του παρόντος, τα δε οικονομικά αποτελέσματα άρχονται από της πρώτης του μηνός του επομένου της υποβολής της αιτήσεως και, πάντως, ουχί πέραν του έτους από της εκδόσεως της σχετικής πράξεως ή αποφάσεως. Σελ. 194,252(β) Τεύχος ΙΑ-3-3 Σελ. 2 3.Ε.γ.50 Σύνταξη Δημοτικών και Κοινοτικών Υπαλλήλων 3.Το εκ της αυξήσεως των συντάξεων, κατ’ εφαρμογήν του παρόντος άρθρου, ποσόν διατίθεται κατ’ έτος εκ του Κρατικού Προϋπολογισμού. Επίσης εκ του Κρατικού Προϋπολογισμού διατίθεται και το ποσόν, καθ’ ο, επί μελλοντικών αυξήσεων, ήθελεν επιβαρυνθή επί πλέον ο Κλάδος Συντάξεων Κοινοτικών Υπαλλήλων, συνεπεία της δια του παρόντος άρθρου αυξήσεως των συντάξεων. Μειουμένου του αριθμού των εις ους αφορά το άρθρον τούτο συνταξιούχων, μειούται αναλόγως και η επιβάρυνσις του Κρατικού Προϋπολογισμού. Το κατά την παρούσαν παράγραφον, απαιτούμενον ποσόν καθορίζεται κατ’ έτος δι’ αποφάσεως των Υπουργών Εσωτερικών, Οικονομικών και Κοινωνικών Υπηρεσιών, κατόπιν ητιολογημένης προτάσεως του Διοικητικού Συμβουλίου του Κλάδου Συντάξεων Κοινοτικών Υπαλλήλων και καταβάλλεται εις τον Κλάδον τούτον κατά δωδεκατημόρια την πρώτην εκάστου μηνός, του σχετικού ποσού κατατιθεμένου εις τον παρά τη Εθνική Τραπέζη της Ελλάδος λογαριασμόν του Κλάδου υπό τίτλον «Λογαριασμός Συντάξεων Κοινοτικών Υπαλλήλων». Άρθρ.2.-Η ισχύς του παρόντος νόμου άρχεται από της δημοσιεύσεώς του δια της Εφημερίδος της Κυβερνήσεως. Στους υπαχθέντες στον άνω Νόμο παρέχεται και το επίδομα οικογενειακών βαρών από την παρ. 3 άρθρ. 6 Νόμ. 1203/1981, ΦΕΚ Α΄ 249, (τόμ. 29 σελ. 90,777). 